Priyanka Gandhi: बैंक फ्रॉड में बढ़ोत्तरीः प्रियंका गांधी ने पूछा कौन है गारंटर? अखिलेश ने भी केंद्र पर साधा निशाना - priyanka gandhi and akhilesh yadav attacks on central government in big bank frauds | Navbharat Times
ELECTION_TOPBAND_1574422950777
priyanka gandhi and akhilesh yadav attacks on central government in big bank frauds
नवभारतटाइम्स.कॉम | Updated: 30 Aug 2019, 02:52:36 PM IST
कांग्रेस महासचिव प्रियंका गांधी ने पिछले वित्त वर्ष में बैंक जालसाजी के बढ़े मामलों पर सरकार पर निशाना साधा है। इस मामले से जुड़ी भारतीय रिजर्व बैंक (आरबीआई) का हवाला देते हुए उन्होंने शुक्रवार को ट्वीट कर नरेंद्र मोदी सरकार पर हमला बोला। उन्होंने सवाल किया कि आखिर वो गारंटर कौन है जो ये धोखाधड़ी होने दे रहा है। वहीं दूसरी तरफ समाजवादी पार्टी अध्यक्ष अखिलेश यादव ने भी केंद्र सरकार पर हमला बोला है।
प्रियंका गांधी ने ट्वीट कर कहा, 'देश की सबसे बड़ी बैंकिंग संस्था आरबीआई कह रही है कि सरकार की नाक के नीचे बैंक धोखाधड़ी बढ़ते जा रहे हैं। 2018-19 में ये चोरी और बढ़ गयी। बैकों को 72,000 करोड़ रुपए का चूना लग चुका है। लेकिन वो गारंटर कौन है जो इतने बड़ी धोखाधड़ी होने दे रहा है?'
आरबीआई की रिपोर्ट चौंकाने वाली
आरबीआई की वार्षिक रिपोर्ट के मुताबिक देश में पिछले साल बैंकों द्वारा सूचित धोखाधड़ी के मामलों में सालाना आधार पर 15 फीसदी वृद्धि हुई जबकि धोखाधड़ी की राशि 73.8 फीसदी बढ़कर 71,542.93 करोड़ रुपये तक पहुंच गई है। रिपोर्ट में कहा गया है कि वित्त वर्ष 2018-19 में बैंकिंग क्षेत्र ने 71,542.93 करोड़ रुपये की धोखाधड़ी के 6,801 मामलों को रिपोर्ट किया। इससे पहले वित्त वर्ष 2017-18 में यह आंकड़ा 5,916 मामलों का था और इसमें धोखाधड़ी की राशि 41,167.04 करोड़ रुपये थी।
इससे पहले समाजवादी पार्टी के अध्यक्ष अखिलेश यादव ने भी केंद्र सरकार को आड़े हाथों लिया। अखिलेश ने भी ट्वीट किया, 'अखबार और सोशल मीडिया बैंकों के फ्रॉड की ख़बरों से भरे पड़े हैं, लेकिन बीजेपी का ध्यान सिर्फ और सिर्फ राजनीतिक खरीद-फरोख्त में लगा है। सत्ता की ये भूख बैंकों में जमा जनता के पैसों की चिंता नहीं कर रही है जबकि बचत के रूप में बैंकों में जमा आम आदमी का भविष्य भी खतरे में है।'
Web Title priyanka gandhi and akhilesh yadav attacks on central government in big bank frauds(News in Hindi from Navbharat Times , TIL Network)
और जानें:प्रियंका गांधीअखिलेश यादवrbi fraudPriyanka Gandhi VadraPriyanka GandhiNarendra ModiCongressbanking fraud in indiabank frauds in Indiaakhilesh yadavPolitics NewsPolitics News in HindiPolitics Latest NewsPolitics Headlinesराजनीति समाचार